Þjóðtrúarkvöldvökur hafa verið haldnar árlega í mörg ár í samvinnu við Sauðfjársetur á Ströndum og vinna að verkefninu birtist einnig í samstarfsverkefnum við námsmenn , eins og t.d. sýninguna Skessur sem éta karla sem Dagrún Ósk Jónsdóttir setti upp . Vestfirska þjóðtrúarfléttan Í árslok 2018 fékkst jákvætt svar frá Uppbyggingarsjóði Vestfjarða við beiðni um framlag til verkefnisins Vestfirska þjóðtrúarfléttan . Þar er um að ræða viðamikið samstarfsverkefni ungra þjóðfræðinga sem búsettir eru á Vestfjörðum og safna , setra og sýninga í fjórðungnum . Uppbyggingarsjóður fær bestu þakkir fyrir mikilvægt framlag sitt til verkefnisins . Á árinu 2019 er m.a. unnið að námskeiðahaldi og mótun á námsefni , samstarfsverkefni við Galdrasýningu á Ströndum um barnamenningarverkefni á sviði þjóðtrúar , þjóðtrúarkvöldvöku í samstarfi við Sauðfjársetur á Ströndum , auk þess sem gerð er úttekt á rannsóknum , miðlun og vinnu með þjóðtrú á Vestfjörðum síðustu áratugi . Ætlunin er að byggja á þeirri vinnu margvísleg samstarfsverkefni við söfn og sýningar og fleiri aðila . Árið 2019 hefur einnig verið unnið með þjóðtrú tengda náttúrunni , selum og ísbjörnum , vestfirskum vættum og vofum , auk þess sem menningarlandslag á Ströndum hefur verið rannsakað í viðamiklu verkefni á Ströndum með aðstoð þjóðsagnasafna og örnefnaskráa . Álagablettir , aftökustaðir , þjóðtrú og sagnir á Vestfjörðum hafa verið þar í öndvegi og fyrirlestrar haldnir um Vesttfirði , bæði sjálfstæðir og sem hluti af öðrum málþingum , m.a. á Suðureyri , Hnjóti í Örlygshöfn og á Ströndum . Sögugöngur með áherslu á þjóðtrú hafa verið á dagskránni á Ströndum , Reykhólasveit og Dölum , en þar er um að ræða samstarf við söfnin á Ströndum og í Dölum . Í mars 2019 stóð Fræðslumiðstöð Vestfjarða fyrir fjögurra kvölda ( 12 kennslustunda ) námskeiði undir heitinu : Álfar og tröll og ósköpin öll : Íslensk þjóðtrú og vestfirskar vættirí samvinnu við Rannsóknasetur HÍ á Ströndum . Þar er margt skrítið og skemmtilegt að finna . Spjallað verður um ýmsar vættir svo sem álfa og tröll , drauga , dverga og skrímsli en sérstök áhersla verður lögð á vestfirskar kynjaverur og vættir á námskeiðinu . Einnig verður talað um náttúrufyrirbæri sem eru sveipuð dulúð og tengjast þjóðtrú , t.d. álagabletti , plöntur og steina , og einnig dýr eins og hvítabirni , seli og fugla . Á námskeiðinu verða gefnar góðar ábendingar um hvar má finna frekari fróðleik um þjóðsagnaarfinn . Frábær leið til að fá góða yfirsýn yfir efnið á stuttum tíma ! Rannsóknasetur HÍ á Ströndum - Þjóðfræðistofa